**PROGRAMUL OPERAȚIONAL AJUTORAREA PERSOANELOR DEZAVANTAJATE 2014-2020**

**GHIDUL SOLICITANTULUI  
Acordarea de articole de îmbrăcăminte și încălțăminte, saci de dormit pentru persoanele fără adăpost  
POAD**

**PRECARITATEA VIZATĂ:**

**Precaritate materială de bază (lipsa articolelor de îmbrăcăminte și încălțăminte, saci de dormit)**

20

**Contents**

[**CAPITOLUL 1. Informații despre apelurile de proiecte 5**](#_Toc136359136)

[**1.1 Informații generale 5**](#_Toc136359137)

[**1.2 Obiectiv 5**](#_Toc136359138)

[**1.3 Rezultat așteptat 6**](#_Toc136359139)

[**1.4 Legislație aplicabilă 6**](#_Toc136359140)

[**1.5 Tipul apelurilor de proiecte și perioada de depunere a propunerilor de proiecte 6**](#_Toc136359141)

[**1.6 Acțiunile sprijinite în cadrul apelului 6**](#_Toc136359142)

[**1.7 Teme orizontale 7**](#_Toc136359143)

[**1.8 Informare și publicitate proiect 7**](#_Toc136359144)

[**1.9 Tipuri de solicitanți/ parteneri eligibili 8**](#_Toc136359145)

[**1.10 Durata proiectului 8**](#_Toc136359146)

[**1.11 Grup țintă 8**](#_Toc136359147)

[**1.12 Indicatori 9**](#_Toc136359148)

[**1.13 Raportarea indicatorilor 9**](#_Toc136359149)

[**1.14 Alocarea financiară stabilită 9**](#_Toc136359150)

[**1.15 Valoarea maximă eligibilă a proiectului 10**](#_Toc136359151)

[**CAPITOLUL 2. Reguli pentru acordarea finanțării 11**](#_Toc136359152)

[**2.1 Eligibilitatea solicitanților/ partenerilor 11**](#_Toc136359153)

[**2.2 Eligibilitatea cheltuielilor 11**](#_Toc136359154)

[**CAPITOLUL 3. Implementare si raportare 12**](#_Toc136359155)

[**3.1 Perioada de implementare 12**](#_Toc136359156)

[**3.2 Evidența contabilă 12**](#_Toc136359157)

[**3.3 Fluxuri financiare 12**](#_Toc136359158)

[**3.4 Verificare la fața locului 12**](#_Toc136359159)

[**3.5 Nereguli 12**](#_Toc136359160)

[**3.6 Procedurile beneficiarilor 13**](#_Toc136359161)

[**CAPITOLUL 4. Procesul de evaluare a proiectelor și de soluționare a contestațiilor 13**](#_Toc136359162)

[**Descriere generală 13**](#_Toc136359163)

[**CAPITOLUL 5. Contractarea proiectelor - descrierea procesului 14**](#_Toc136359164)

[**CAPITOLUL 6. Completarea cererii de finanțare 14**](#_Toc136359165)

[**CAPITOLUL 7. Anexe 17**](#_Toc136359166)

# CAPITOLUL 1. Informații despre apelurile de proiecte

# 1.1 Informații generale

Persoanele fără adăpost sunt o categorie vulnerabilă slab adresată de politicile sociale (și din cauza lipsei actelor de identitate și a slabelor mecanisme de monitorizare la nivelul serviciilor sociale şi a fiabilităţii discutabile a datelor disponibile). Conform analizei socio-economice pentru programarea fondurilor europene 2014 – 2020 (publicat în 2013)[1], experții estimau în 2004 și 2007 între 11-14.000 de persoane fără adăpost, din care circa 5.000 trăiesc în Bucureşti, iar ceilalţi se distribuie între oraşele mari ale ţării: “Majoritatea a ajuns fără adăpost în urma părăsirii unui centru de plasament sau a unei alte instituţii (fie la împlinirea a 18 ani/terminarea studiilor, fie în alte condiţii), după vânzarea locuinţei sau prin divorţ/separare. Aşadar, adăpostul pentru homeless pare a fi a doua „oprire” într-un traseu instituţionalizat care începe în casa de copii/centrul de plasament. În cea mai mare parte, persoanele fără adăpost din România sunt bărbaţi de 21-30/51-60 ani. Majoritatea nu muncește pentru că nu sunt persoane apte de muncă, având probleme severe de sănătate. O mare parte dintre persoanele fără adăpost nu au acte de identitate, iar majoritatea nu au asigurare medicală. Accesul la servicii medicale şi sociale este extrem de redus.” Traiul pe străzi este însoţit de grave probleme de sănătate, malnutriţie cronică, abandon şcolar şi analfabetism (aproximativ 50%), abuz fizic, abuz sexual (început, de obicei, în familie şi continuat pe străzi), stigmatizare şi discriminare, acces limitat la servicii sociale (educaţie, servicii medicale şi asistenţă socială), consum de droguri sau solvenţi (inclusiv aurolac sau diluanţi) şi prostituţie.

Din consultarea cu instituțiile / asociațiile cu atributii in evidenta persoanelor fara adapost, inclusiv Ministerul Munciiși Solidarității Sociale, estimările recente indică faptul că pe teritoriul Romaniei exista un numar de 20.000 de persoane fara adapost, care sunt încadrate in următoarele categorii:

- persoane care locuiesc pe strada in locuri publice;

- persoane care locuiesc in adăposturi temporare inadecvate din punct de vedere al unei locuințe;

- persoane aflate in adăposturi de noapte;

- persoane ce urmează a fi eliberate din penitenciare si nu au domiciliu;

- persoane evacuate din locuite cu incapacitate de a întreține o locuința.

**Programul Operațional de Ajutorare a Persoanelor Dezavantajate 2014-2020**

Programul Operațional de Ajutorare a Persoanelor Dezavantajate 2014-2020 (POAD) contribuie la reducerea precarității alimentare și materiale grave în România. Alocarea financiară pentru acest Program Operațional este de 574.838.876 euro, din care 497.013.044 euro reprezintă contribuția din partea Fondului de ajutor european destinat celor mai defavorizate persoane.

În cadrul POAD 2014-2020, Măsura P2.3 - precaritate materială de bază (lipsa articolelor de îmbrăcăminte și încălțăminte, saci de dormit etc.) adresează nevoile persoanelor fără adăpost, alocarea Programului pentru această măsură fiind de 6.000.000 euro.

# 1.2 Obiectiv

În cadrul prezentelor apeluri de proiecte este vizat obiectivul:

*Creșterea calității vieții prin intensificarea sprijinului de care beneficiază persoanele fără adăpost, prin acordarea de articolelor de îmbrăcăminte, încălțăminte și saci de dormit.*

# 1.3 Rezultat așteptat

Principalul rezultat așteptat prin sprijinul acordat în cadrul prezentelor apeluri de proiecte îl reprezintă:

Acordarea unui sprijin material constând în articolele de îmbrăcăminte, încălțăminte și saci de dormit pentru persoanele fără adăpost.

# 

# 1.4 Legislație aplicabilă

* Regulamentul (UE) nr. 223/2014 al Parlamentului European și al Consiliului din 11 martie

2014 privind Fondul de ajutor european pentru cele mai defavorizate persoane, cu modificările și completările ulterioare;

* Programul Operațional Ajutorarea Persoanelor Dezavantajate 2014-2020 (POAD), aprobat

de Comisia Europeană în noiembrie 2014, prin Decizia nr. C(2014) 9102 cu modificările și completările ulterioare.

# 1.5 Tipul apelurilor de proiecte și perioada de depunere a propunerilor de proiecte

Prezentul ghid reglementează condițiile de finanțare pentru opt apeluri de proiecte, un apel pentru fiecare regiune de dezvoltare a României. Prezentele apeluri sunt de tip competitiv, regionale.

SISTEMUL INFORMATIC MySMIS 2014 VA FI DESCHIS ÎN DATA DE 03.07.2023, ORA 16.00, ȘI SE VA ÎNCHIDE ÎN DATA DE 31.08.2023, ORA 16.00.

# 1.6 Acțiunile sprijinite în cadrul apelului

Tipurile de activități eligibile care vor fi finanțate în contextul acestui apel de proiecte sunt în principal cele care vizează:

1. Achiziția și transportul produselor, respectiv a articolelor de îmbrăcăminte, încălțăminte și sacilor de dormit – activitate realizată de ONG-ul beneficiar al contractului de finanțare.

Beneficiarii și organizațiile partenere, după caz, vor realiza o profilare cantitativă și calitativă a nevoilor persoanelor fără adăpost (îmbrăcăminte, încălțăminte, saci de dormit și/sau alte articole necesare grupului țintă). Articolele de îmbrăcăminte și încălțăminte, sacii de dormit și alte articole necesare grupului țintă vor fi achiziționate pentru iarnă.

Conținutul pachetului care urmează a fi oferit destinatarilor finali eligibili, pe baza nevoilor identificate, va include următoarele produse (conținut orientativ):

* **pentru persoanele care locuiesc efectiv pe stradă**: lenjerie intimă, îmbrăcăminte și încălțăminte adaptată sezonului rece (șosete, pantaloni pentru iarnă, pantaloni termici, pulover, geacă cu glugă, bocanci/cizme, mănuși, căciulă, fular), rucsac, lanternă și saci de dormit;
* **pentru persoanele și familiile care locuiesc în locuințe improvizate**: lenjerie intimă, îmbrăcăminte și încălțăminte adaptată sezonului rece (șosete, pantaloni pentru iarnă, pantaloni termici, pulover, geacă cu glugă, bocanci/cizme, mănuși, căciulă, fular), pilote călduroase, pături, lenjerii de pat și materiale igienico-sanitare.

2. Depozitarea în condiții de siguranță şi igienă a produselor – activitate realizată de către ONG-ul beneficiar al contractului de finanțare și/sau de către organizațiile partenere.

3. Distribuirea produselor - activitate realizată la sediul ONG/organizației partenere și/sau în teritoriu, acolo unde se află grupul țintă (intervenție rapidă).

4. **Alte activități de sprijin destinate** grupului țintă: **măsurile auxiliare**, care vor fi asigurate în cadrul procesului de distribuire de către ONG-ul beneficiar al contractului de finanțare și/sau de către organizațiile partenere. Acestea pot include: consiliere privind inserția socială, sănătate, igienă, educație, acte de identitate etc.

Beneficiarul/Organizațiile partenere se va asigura că distribuția și utilizarea produselor, respectiv a articolelor de îmbrăcăminte, încălțăminte și sacilor de dormit nu va pune destinatarii finali într-o situație de stigmatizare.

În propunerea de proiect, beneficiarul va trebui să descrie modul în care se va asigura informarea persoanelor din grupurile vulnerabile vizate de acest proiect.

# 1.7 Teme orizontale

În cadrul propunerii de proiect, solicitantul va evidenția, în secțiunea relevantă din cadrul aplicației electronice, contribuția proiectului la temele orizontale.

**Egalitatea de șanse, non-discriminarea, egalitatea de gen.** Tema vizează promovarea egalității de șanse, combaterea discriminării pe criterii de origine rasială sau etnică, religie sau credință, handicap, vârstă, gen sau orientare sexuală și a dificultăților de acces de orice tip și asigurarea accesului egal la servicii publice de calitate.

# 1.8 Informare și publicitate proiect

În conformitate cu Regulamentul (UE) nr. 223/2014 privind Fondul de ajutor european destinat celor mai defavorizate persoane, art.19 (3), cu modificările și completările ulterioare, beneficiarul va informa publicul larg cu privire la sprijinul obținut din fond prin expunerea unui afiș (dimensiune minimă A3) cu informații despre sprijinul financiar din partea Uniunii și a Guvernului României. Această cerință se va îndeplini fără a stigmatiza destinatarii finali

De asemenea, beneficiarul care are site de internet va realiza o scurtă descriere a proiectului derulat, inclusiv scopurile și rezultatele acestuia, subliniind sprijinul financiar din partea UE și a Guvernului României.

# 1.9 Tipuri de solicitanți/ parteneri eligibili

* **ONG-uri acreditate ca furnizori de servicii sociale singure sau în parteneriat cu instituții publice centrale și/sau locale, județene și/sau regionale, în calitate de organizații partenere în baza unor acorduri de colaborare – model in Anexa 4.**

# 1.10 Durata proiectului

Perioada de implementare a proiectului nu poate depăși perioada de implementare a POAD, respectiv 31 decembrie 2023.

# 1.11 Grup țintă

În cadrul prezentului apel de proiecte, grupul țintă este constituit din următoarele categorii de persoane:

* Persoane/ familii fără adăpost (inclusiv persoanele/ familiile care au fost evacuate și familiile cu copii care nu au domiciliu stabil, mai ales cele monoparentale);
* Persoane aflate temporar în situații critice de viață, respectiv victime ale calamităților, persoane dependente (adicții față de droguri sau de alcool care creează situația de vulnerabilitate, persoanele vârstnice aflate în situația de dependență de asistență), și în alte situații asemănătoare stabilite prin evaluări sociale şi care se află în situații deosebite de vulnerabilitate. Situația temporară de vulnerabilitate va fi justificată de autoritățile publice cu atribuții în domeniul respectiv/ ONG acreditată care gestionează implementarea /furnizori acreditați de servicii sociale.

Solicitantul de finanțare nerambursabilă are obligația de a respecta prevederile Regulamentului nr. 679 din 27 aprilie 2016 privind protecția persoanelor fizice în ceea ce privește prelucrarea datelor cu caracter personal și privind libera circulație a acestor date (Regulamentul general privind protecția datelor), precum și prevederile Directivei 2002/58/CE privind prelucrarea datelor personale și protejarea confidențialității în sectorul comunicațiilor publice (Directiva asupra confidențialității și comunicațiilor electronice), transpusă în legislația națională prin Legea nr. 506/2004 privind prelucrarea datelor cu caracter personal și protecția vieții private în sectorul comunicațiilor electronice, cu modificările și completările ulterioare.

Astfel, participanții la activitățile proiectului vor fi informați despre obligativitatea de a furniza datele lor personale (dacă acestea sunt cunoscute/disponibile) si despre faptul că datele lor personale (dacă acestea sunt cunoscute/disponibile) vor fi prelucrate în aplicațiile electronice SMIS/MySMIS, in toate fazele de evaluare/ contractare/ implementare/ sustenabilitate a proiectului, cu respectarea dispozițiilor legale menționate. Beneficiarul trebuie să facă dovada ca a obținut consimțământul pentru prelucrarea datelor cu caracter personal de la fiecare participant, în conformitate cu prevederile legale menționate.

Depunerea cererii de finanțare reprezintă un angajament ferm privind acordul solicitantului în nume propriu și/sau pentru interpuși, cu privire la prelucrarea datelor cu caracter personal procesate în evaluarea proiectului.

# 1.12 Indicatori

|  |  |  |  |
| --- | --- | --- | --- |
| Cod MySMIS | Indicatori de realizare | Unitate de măsură | Valoare indicator |
| POAD22 | Valoarea monetară totală a bunurilor destinate persoanelor fără adăpost | **Lei** |  |
| **POAD30** | Lista celor mai relevante categorii de bunuri distribuite persoanelor fără adăpost - saci de dormit/pături | **Număr** |  |
| **POAD32** | Lista celor mai relevante categorii de bunuri distribuite persoanelor fără adăpost - îmbrăcăminte (articole de încălțăminte) | Număr |  |
| **POAD33** | Lista celor mai relevante categorii de bunuri distribuite altor grupuri-țintă - Îmbrăcăminte (haine de iarnă) | Număr |  |
| POAD42 | Număr de persoane fără adăpost | **Număr** |  |

**În accepțiunea prezentului apel, indicatorii se definesc astfel:**

* **Indicator cod SMIS POAD22 – cuantifică valoarea monetară totală a bunurilor distribuite persoanelor fără adăpost în cadrul proiectului;**
* **Indicatori cod SMIS** **POAD30,** POAD32, POAD33 – cuantifică numărul total de bunuri distribuite persoanelor fără adăpost, conform tipologiei de bunuri specificată în denumirea indicatorului
* Indicator cod SMIS POAD42 - cuantifică numărul total de persoane fără adăpost sprijinte în cadrul proiectului

Cererea de finanțare va include obligatoriu indicatorul POAD42 și indicatorul POAD22. De asemenea, vor fi incluși, după caz, indicatorii POAD30, POAD32, POAD33 în funcție de bunurile distribuite ca urmare a profilării cantitativă și calitativă a nevoilor persoanelor fără adăpost.

# 1.13 Raportarea indicatorilor

Cererea de finanțare va include obligatoriu indicatorul POAD42 și indicatorul POAD22. De asemenea, vor fi incluși, după caz, indicatorii POAD30, POAD32, POAD33 în funcție de bunurile distribuite ca urmare a profilării cantitativă și calitativă a nevoilor persoanelor fără adăpost.

# 1.14 Alocarea financiară stabilită

În cadrul celor opt apeluri de proiecte competitive alocarea totală eligibilă este de 6.000.000,00 euro (contribuția FEAD + contribuția națională).

Alocarea totală este compusă din următoarele componente:

|  |  |  |  |
| --- | --- | --- | --- |
| **Tipul de asistență materială** | **FEAD**  **(euro) (a)** | **Cofinanțare națională (euro) (b)** | **Cheltuieli publice (euro) (c)=(a)+(b)** |
| Acordarea de articole de îmbrăcăminte și încălțăminte, saci de dormit pentru persoanele fără adăpost | 5.100.000 | 900.000 | 6.000.000 |

**Alocarea stabilită la nivelul fiecărui apel de proiecte regional este detaliată în tabelul de mai jos:**

|  |  |  |
| --- | --- | --- |
| Regiune | Pondere alocare financiară regională  [%] | Valoare alocare financiară/apel regional  [euro] |
| București-Ilfov | 23,40% | 1.404.000,00  1.098.000,00  588.000,00  576.000,00  583.800,00  583.800,00  583.200,00  583.200,00 |
| Nord-Vest | 18,30% | 1.098.000,00 |
| Vest | 9,80% | 588.000,00 |
| Centru | 9,60% | 576.000,00 |
| Nord-Est | 9,73% | 583.800,00 |
| Sud-Est | 9,73% | 583.800,00 |
| Sud-Muntenia | 9,72% | 583.200,00 |
| Sud-Vest Oltenia | 9,72% | 583.200,00 |

Cursul de schimb care va fi utilizat pentru stabilirea acestei valori este cursul Inforeuro aferent lunii ........... 2023**, respectiv 1 euro=....... lei.**

# 1.15 Valoarea maximă eligibilă a proiectului

La nivelul fiecărui apel regional, valoarea maximă eligibilă a proiectului va putea avea valoarea maximă a alocării financiare aferente regiunii unde se va depune proiectul, respectiv:

* regiunea București-Ilfov – valoarea maxima a proiectului 1.404.000,00 euro,
* regiunea Nord-Vest – valoarea maxima a proiectului 1.098.000,00 euro,
* regiunea Vest – valoarea maxima a proiectului 588.000,00 euro,
* regiunea Centru – valoarea maxima a proiectului 576.000,00 euro,
* regiunea Nord-Est – valoarea maxima a proiectului 583.800,00 euro,
* regiunea Sud-Est – valoarea maxima a proiectului 583.800,00 euro,
* regiunea Sud-Muntenia – valoarea maxima a proiectului 583.200,00 euro și
* regiunea Sud-Vest Oltenia – valoarea maxima a proiectului 583.200,00 euro.

Fiecare proiect trebuie să acopere întreaga regiune de dezvoltare.

La nivelul fiecărui apel de proiecte, va fi selectat un singur proiect, respectiv proiectul evaluat ca fiind eligibil și care va obține cel mai mare punctaj. În cazul în care vor fi 2 sau mai multe proiecte cu punctaj egal, selecția proiectului ce urmează a fi finanțat se va realiza pe baza punctajelor obținute la evaluarea tehnico-financiară, prioritizate astfel:

1. Relevanța - Coerența activităților cu obiectivele POAD

2. Fezabilitatea și eficacitatea proiectului

3. Eficiența utilizării fondurilor

Contribuția financiară proprie a Beneficiarului și organizațiilor partenere, după caz, este 0.

Beneficiarul poate include în valoarea totală a proiectului și valoarea cheltuielilor neeligibile, care sunt necesare implementării proiectului, dar care exced limitele de eligibilitate ale POAD 2014-2020 din punctul de vedere al tipologiei cheltuielilor și/sau al tipologiei grupului țintă și/sau acțiunilor vizate.

# CAPITOLUL 2. Reguli pentru acordarea finanțării

## 2.1 Eligibilitatea solicitanților/ partenerilor

**Solicitant eligibil**

**Conform secțiunii 1.5. Tipuri de solicitanți/ parteneri eligibili.**

## 2.2 Eligibilitatea cheltuielilor

Cheltuielile eligibile sunt:

|  |  |  |  |
| --- | --- | --- | --- |
| **Categoria de cheltuială** | **Subcategoria de cheltuială** | **Ce reprezintă cheltuiala** | **Modalitatea de fundamentare a cheltuielii** |
| Categoria 55 - Precaritate materială de bază (lipsa articolelor de îmbrăcăminte și încălțăminte, saci de dormit etc.) | Subcategoria 235 - Cheltuieli în temeiul articolului 26-2 litera (a) | Costurile achiziționării de articole de îmbrăcăminte și încălțăminte, saci de dormit pentru persoanele fără adăpost. | Pe bază de costuri reale, reprezentând însumarea costurilor pentru pachetele distribuite către toate persoanele din grupul țintă |
| Categoria 55 - Precaritate materială de bază (lipsa articolelor de îmbrăcăminte și încălțăminte, saci de dormit etc.) | Subcategoria 239 - Cheltuieli în temeiul articolului 26-2 litera (e) | Costurile măsurilor auxiliare acordate persoanelor din grupul țintă | Rată fixă de 5% din valoarea cheltuielii aferente Subcategoriei 235 - Cheltuieli în temeiul articolului 26-2 litera (a) |

Valoarea pachetului distribuit destinatarilor finali eligibili, pe baza nevoilor identificate, nu poate depăși 1425 lei.

### CAPITOLUL 3. Implementare si raportare

### 3.1 Perioada de implementare

După finalizarea perioadei de implementare, se menține obligația beneficiarului și a organizațiilor partenere de a păstra toate documentele în legătură cu utilizarea finanțării pe o perioadă de 3 (trei) ani de la data închiderii POAD și de a le pune la dispoziția AM POAD, Autorității de Certificare, Autorității de Audit, Comisiei Europene, Oficiului European de Luptă Antifraudă, Curții Europene de Conturi, precum și oricărui organism abilitat să efectueze verificări asupra modului de utilizare a finanțării nerambursabile.

### 3.2 Evidența contabilă

Beneficiarul este obligat să mențină o evidență contabilă analitică distinctă, utilizând conturi analitice pentru reflectarea tuturor operațiunilor referitoare la implementarea Proiectelor, în conformitate cu dispozițiile legale.

### 3.3 Fluxuri financiare

În ceea ce privește mecanismul cererii de rambursare, se vor respecta prevederile Ordonanței de urgență a Guvernului nr. 40/2015, privind gestionarea financiară a fondurilor europene pentru perioada de programare 2014-2020, cu modificările și completările ulterioare

### 3.4 Verificare la fața locului

În scopul verificării realității operațiunilor derulate de către beneficiari, AM POAD va efectua verificări la locația/locațiile de implementare a proiectului.

Beneficiarul are obligația de a pune la dispoziția AM POAD sau a oricărui alt organism abilitat să verifice modul de utilizare a finanțării nerambursabile, la cerere și în termen, documentele și/sau informațiile solicitate și să asigure toate condițiile pentru efectuarea verificărilor la fața locului. Neprezentarea documentelor solicitate în cadrul verificărilor conduce la declararea ca neeligibile a cheltuielilor aferente documentelor solicitate.

Beneficiarul are obligația de a păstra toate documentele originale aferente proiectului, inclusiv documentele contabile, privind activitățile și cheltuielile eligibile în vederea asigurării unei piste de audit adecvate, în conformitate cu regulamentele comunitare și naționale.

### 3.5 Nereguli

Constatarea neregulilor, stabilirea acestora și recuperarea sumelor plătite necorespunzător se realizează conform prevederilor legale în domeniu, respectiv Ordonanța de urgentă a Guvernului nr. 66/2011, cu modificările și completările ulterioare, precum și Hotărârea Guvernului nr. 519/2014 privind stabilirea ratelor aferente reducerilor procentuale/corecțiilor financiare aplicabile pentru abaterile prevăzute în anexa la Ordonanța de urgență a Guvernului nr. 66/2011 privind prevenirea, constatarea și sancționarea neregulilor apărute în obținerea și utilizarea fondurilor europene și/sau a fondurilor publice naționale aferente acestora, cu modificările și completările ulterioare.

### 3.6 Procedurile beneficiarilor

În scopul unei bune implementări a proiectului/deciziei de finanțare, beneficiarul este obligat să prezinte Autorității de Management proceduri viabile în ceea ce privește:

* Identificarea, calcularea și stabilirea grupului țintă al cererii de finanțare în cauză;

Această procedură va fi depusă de beneficiar ca document justificativ la depunerea Cererii de finanțare în sistemul electronic.

* Modalitatea clară de păstrare și arhivare a documentelor. Această procedură va trebui să evidențieze un plan detaliat al locațiilor documentelor suport și a celorlalte documente ale proiectului;
* Beneficiarul de finanțare nerambursabilă are obligația de a respecta prevederile Regulamentului nr. 679 din 27 aprilie 2016 privind protecția persoanelor fizice în ceea ce privește prelucrarea datelor cu caracter personal și privind libera circulație a acestor date (Regulamentul general privind protecția datelor), precum și prevederile Directivei 2002/58/CE privind prelucrarea datelor personale și protejarea confidențialității în sectorul comunicațiilor publice (Directiva asupra confidențialității și comunicațiilor electronice), transpusă în legislația națională prin Legea nr. 506/2004 privind prelucrarea datelor cu caracter personal și protecția vieții private în sectorul comunicațiilor electronice, cu modificările și completările ulterioare.

Aceste proceduri vor fi verificate de AM POAD în cel mult trei luni de la semnarea Contractului/Deciziei de finanțare.

**Beneficiarii trebuie să respecte legislația privind achizițiile publice în procesul de achiziționare a produselor destinate persoanelor fără adăpost din grupul țintă.**

**CAPITOLUL 4. Procesul de evaluare a proiectelor și de soluționare a contestațiilor**

**Descriere generală**

În cadrul mecanismului competitiv, cererile de finanțare vor fi depuse și vor fi verificate din punct de vedere al conformității administrative, al eligibilității precum și din punct de vedere tehnico – financiar, de către o comisie de evaluare, pe baza unei grile de evaluare (Anexa 2). Evaluarea proiectelor se va realiza de către AM POAD cu ajutorul unor experți interni.

Operațiunile vor fi admise dacă cererile de finanțare primesc **DA** la toate criteriile conformității administrative și eligibilității și un punctaj total de peste **40 de puncte** la criteriile tehnico- financiare.

Comisia de evaluare poate solicita clarificări în cazul identificării unor neclarități/necorelări în cererea de finanțare inclusiv în anexele şi documentele aferente. Comisia de evaluare poate solicita prin Solicitarea de clarificări inclusiv revizuirea şi retransmiterea cererii de finanțare, dacă este cazul. Solicitantul transmite clarificările în condițiile şi în termenul limită precizate în solicitarea de clarificări, respectiv 5 zile lucrătoare. În caz contrar, cererea de finanțare se va evalua doar pe baza informațiilor existente.

Procesul de evaluare va demara data și ora de închidere a apelului în sistemul informatic MySmis2014.

Procesul de soluționare a contestațiilor se desfășoară în conformitate cu prevederile normelor în domeniu în vigoare.

**CAPITOLUL 5. Contractarea proiectelor - descrierea procesului**

În funcție de data de demarare a procesului de contractare a proiectelor selectate în vederea finanțării, perioada de implementare a proiectului (data de începere / data de finalizare a implementării/ calendarul activităților etc.) menționată în cererea de finanțare poate fi actualizată de către AM POAD, având în vedere că, de regulă, implementarea proiectului trebuie să înceapă imediat după finalizarea procesului de evaluare și selecție a cererilor de finanțare și semnarea deciziei de finanțare.

**CAPITOLUL 6. Completarea cererii de finanțare**

Completarea cererii de finanțare

Cererea de finanțare se completează integral și exclusiv în portalul MySMIS.

1. Pentru a putea completa și depune o cerere de finanțare este necesar să vă creați un cont de utilizator. Contul de utilizator este creat de către o persoană fizică și poate fi utilizat pentru a gestiona toate proiectele în care acest utilizator este implicat, indiferent de persoana juridică ce administrează proiectele respective.

Persoanele juridice pot deschide cont NUMAI prin intermediul unei persoane fizice.

1. CREARE CONT PERSOANA FIZICA / Autentificare
2. La accesarea MySMIS2014 (<https://2014.mysmis.ro>) primul pas este crearea unui cont de utilizator. Informațiile trebuie sa fie reale si conforme cu cele din actul de identitate (pentru cetățenii/rezidenții romani) deoarece sistemul informatic realizează verificarea datelor introduse cu baza de date a Ministerului Afacerilor Interne.
3. Trebuie completate toate câmpurile obligatorii. Secțiunea aferentă creării contului utilizatorului va cuprinde datele de identificare ale persoanei fizice care creează contul de utilizator: nume de familie, prenume, cetățenie, CNP, serie si nr. act de identitate, adresă etc.
4. Pentru crearea contului este necesară definirea unei parole care să conțină minim 8 caractere, cel puțin o litera mare, o cifra si un caracter special și confirmarea acesteia cu sistemul.
5. După completarea tuturor datelor de înregistrare cu caracter obligatoriu, sistemul informatic trimite un email de activare al contului de utilizator, pe emailul introdus la înregistrare. Link-ul este activ timp de 30 de minute de la momentul salvării datelor.
6. Login-ul in contul de utilizator se poate face in doua moduri: e-mail sau nume utilizator

generat de sistem si primit de utilizator o data cu link-ul de activare.

1. Recuperarea parolei pentru cont pe baza adresei de e-mail si a verificării nr., serie act

identitate.

1. După accesarea contului sunt disponibile următoarele opțiuni:
2. Solicitarea de înrolare la un proiect;
3. Crearea de entități juridice;
4. Alegerea unei entități juridice deja create la care utilizatorul a fost deja înrolat;
5. Modificarea parolei de cont;
6. Modificarea datelor de profil;
7. Identificarea electronică a utilizatorului.
8. CREARE CONT ENTITATE JURIDICĂ / Autentificare
9. Pentru crearea unei entități juridice este nevoie de realizarea identificării electronice.
10. Identificare electronica presupune 3 pași:
11. Descărcarea formularului de înregistrare a certificatului utilizat la semnarea

digitală

1. Semnarea digitală a documentul descărcat
2. Încărcarea în sistem a documentului semnat electronic
3. După realizarea identificării electronice se poate crea entitatea juridică cu completarea datelor solicitate și descărcarea, precum și semnarea electronică a declarațiilor aferente pentru reprezentant legal/împuternicit pentru acea entitate.
4. După crearea entității juridice la aceasta se pot înrola utilizatori și se pot crea asocieri de entități juridice la nivelul proiectele din portofoliul acelei entități.
5. În urma creării entității juridice, înrolării de utilizatori se pot crea proiecte în sistem, la care se pot asocia entități juridice, de asemenea pe baza unui cod de asociere solicitat entității care a creat proiectul, disponibil în funcția Atribute proiect. Fluxul este același ca la înrolare solicitare/acceptare;
6. ÎNROLAREA = Asocierea unei persoane fizice la o persoană juridică
7. Pentru înrolarea la o persoană juridică pentru a crea și edita proiecte pentru acea

persoană juridică este necesară cunoașterea unui cod de înrolare obținut de la persoana juridică unde se dorește înrolarea. După solicitarea de înrolare trebuie primit acceptul din partea entității. După primirea acceptului se pot crea și edita proiecte pentru aceea persoană juridică.

1. Începerea completării unei SOLICITĂRI de FINANȚARE
2. Crearea de proiecteWsiistempresupune definirea unui titlu și'alegerea apelului pe care va fi depus proiectul (din lista tuturor apelurilor deschise în acel moment).
3. Utilizatorul înrolat unei entități juridice (persoana fizică asociată unei entități persoană juridică) va putea vedea și va putea alege din toate proiectele create pe acea entitate juridică.
4. După crearea/alegerea unui proiect se pot introduce date pe structura definită de AM la apelul ales pentru acel proiect.
5. Introducerea de date se poate face pe pași, unul după celălalt sau utilizând aleatoriu funcțiile din stânga ecranului.
6. Sistemul permite atașarea de documente, în funcție de necesitățile stabilite în Ghidurile Condiții Specifice.
7. După introducerea informațiilor în pasul respectiv este necesară salvarea acestora!
8. Sistemul permite vizualizarea tuturor informațiilor introduse în cererea de finanțare prin funcția de la meniul „Vizualizare proiect”
9. Pentru transmiterea proiectului se vor parcurge următorii pași: pas 1 - se selectează

funcția "Transmitere proiect”; pas 2 - se apasă butonul "Blocare editare proiect”; pas 3 se confirmă continuarea procesului; pas 4 - se poate genera cererea de finanțare în format pdf; pas 5 - la final se transmite documentul generat semnat electronic; acest document va fi semnat electronic de persona identificată electronic ca fiind reprezentant legal/împuternicit pentru acea entitate juridică;

1. Pentru comunicarea cu autoritatea de management despre progresul procesării cererii de

finanțare este necesar să introduceți o adresă validă de e-mail pe care să o verificați în mod frecvent.

1. Identificarea electronică - datele pot fi introduse în sistemul electronic de către orice

persoană fizică (cu respectarea pașilor de mai sus privind crearea contului) însă, pentru a fi recunoscute ca o aplicație și a intra în procesul de evaluare TREBUIE validate printr-o semnătură electronică a reprezentantului legal sau a împuternicitului legal a persoanei juridice care solicită finanțarea.

1. Pentru înregistrarea semnăturii electronice este necesară completarea formularul

"Înregistrare Semnătura Electronica MySMIS" și semnarea lui cu un certificat existent deținut de reprezentantul legal sau persoana împuternicită a solicitantului de finanțare nerambursabilă.

a. Procurarea semnăturii electronice:

1. Semnătura electronică este eliberată la cerere de către furnizorii de certificate digitale,

lista acestora fiind disponibilă pe site-ul Ministerului Comunicațiilor și Societății Informaționale, unde este actualizat periodic Registrul furnizorilor de servicii de certificare pentru semnătura electronică (<http://www.mcsi.ro/Minister/Domenii-de-activitate-ale-MCSI/Tehnologia->

Informatiei/Servicii-electronice/Semnatura-electronica).

1. Autoritatea de certificare a semnăturii electronice va verifica datele din documentul dvs.

și va valida semnătura electronică.

1. Utilizatorul persoană fizică va crea profilul persoanei juridice pe care o reprezintă. Dacă

persoana juridică există deja în baza de date, aceasta poate fi căutată după nume, numărul de înregistrare de la Registrul Comerțului sau CUI. În caz contrar se vor completa toate câmpurile afișate de sistem. Aceste câmpuri conțin date generale care au caracter obligatoriu, cum ar fi: data înființării, clasificare economică, sediul social, date financiare pentru ultimii trei ani raportate la organele abilitate ș.a. Un capitol important este reprezentat de datele referitoare la finanțări anterioare, în care sunt introduse informații necesare evaluării experienței anterioare (de ex. valoare și durată proiect, rol în proiect, domeniu proiect, obiective, rezultate, activități etc.).

1. Atât solicitantul, cât și partenerul vor trebui să încarce în sistem un set de declarații

standard care să certifice încadrarea în criteriile de eligibilitate menționate în prezentul ghid, precum și în ghidul solicitantului aferent propunerii de proiect pentru care se solicită finanțarea.

1. Cele mai importante date care trebuie completate sunt datele referitoare la proiect,

solicitate în secțiunile: 1. Solicitant/2. Atribute proiect/3. Responsabil de proiect/4. Persoana de contact/5. Capacitate solicitant/6. Localizare proiect/7. Obiective proiect/8. Rezultate așteptate/9. Context/10. Justificare/11. Grup țintă/12. Sustenabilitate/13. Relevanță/14.

Riscuri/15. Principii orizontale/16. Metodologie/17. Indicatori prestabiliți/18. Indicatori suplimentari proiect/ 19. Plan de achiziții/ 20.Resurse umane implicate/ 21. Resurse materiale implicate /22. Activități previzionate/ 23. Buget - Activități și cheltuieli/ 24. Buget - Plan anual de cheltuieli/25.Buget - Rezultate/26.Buget - Localizare geografica/27. Buget - Tema secundara FSE/.”. Toate aceste secțiuni conțin în cea mai mare parte informații structurate, solicitantul trebuind să aleagă dintr-o listă predefinită parametrul adecvat aplicației sale. De exemplu, pentru a preciza categoria de beneficiar de finanțare, solicitantul va alege din lista prestabilită tipul în care se încadrează (societate comercială, ONG, instituție a administrației publice centrale, instituție a administrației publice locale etc.).

**CAPITOLUL 7. Anexe**

**Anexa 1.** Instrucțiuni de completare a cererii de finanțare

**Anexa 2.** Grila de evaluare a cererii de finanțare

**Anexa 3.** Modelul contractului de finanțare condiții generale (Anexa 1), însoțită de anexele aferente, respectiv: Anexa 1 la Contractul - Condiții specifice, Anexa 3 la Contractul - Măsuri de informare și publicitate și Anexa 4 la Contractul - Monitorizarea și raportarea

**Anexa 4.** Acord de colaborare