**ANEXA 4**

**Monitorizare şi raportare**

**Monitorizarea proiectului conform contractului de finanţare:**

Monitorizarea proiectelor de către **Beneficiar** se va realiza prin diverse tipuri de verificări de prim nivel, și anume:

1. Control de calitate a meselor calde efectuat cu sprijinul Autorității Nationale Sanitar Veterinare și pentru Siguranța Alementelor; Acest control se va realiza pe bază de eșantion și ori de câte ori va fi nevoie (la solicitare); Eșantionul va fi calculat de Beneficiar;
2. Verificări de identificare și calculare a persoanelor eligibile să primească mese calde efectuate de Organizațiile Partenere ale Beneficiarului (Instituții ale Prefectului) – în numele acestuia;
3. Verificări la fața locului în timpul distribuirii pachetelor alimentare și produselor de igienă, pe bază de eșantion;
4. Verificări de follow-up ale problemelor identificate sau ale oricăror altor probleme survenite în implementarea proiectelor;
5. Orice verificare survenită în urma unor (auto)sesizări;
6. Punerea în aplicare a recomandărilor misiunilor de audit;

Monitorizarea proiectelor de către Autoritatea de Management în vederea urmăririi realizării proiectului, atingerii obiectivelor, a îndeplinirii indicatorilor stabiliţi prin contract și a durabilității rezultatelor atinse prin proiect.

Monitorizarea proiectului constă în urmărirea progresului fizic înregistrat în implementarea acestuia, coroborat cu termenele (grafic de implementare fizic şi valoric) şi în colectarea tuturor informaţiilor legate de proiect.

Procesul de monitorizare începe din momentul semnării contractului de finanţare şi se termină la 3 ani după finalizarea proiectului.

Pentru realizarea monitorizării proiectului, **Autoritatea de Management** va desfăşura următoarele activităţi:

1. vizite de monitorizare care îşi propun verificarea stadiului fizic real al implementării proiectului la fata locului la sediul beneficiarului sau/și la sediile Organizațiilor partenere (anunţate şi ad-hoc); aceste vizite vor fi efectuate în timpul distribuirii tichetelor sociale pe suport electronic pentru mese calde și a meselor calde;
2. alte tipuri de verificări la fața locului vor fi efectuate pentru verificarea documentelor originale depuse la cererile de rambursare. Aceste verificări se pot desfășura fie în timpul distribuției tichetelor sociale pe suport electronic pentru mese calde și a meselor calde, fie ulterior distribuirii acestora;
3. Verificări asupra eligibilității grupului țintă persoane care apar în listele separate pentru persoanele fără adăpost, pe bază de eșantion;
4. verificarea solicitărilor de revizuire a contractului de finanțare înaintate de beneficiar și notele explicative aferente acestora;
5. punerea în aplicare a recomandărilor misiunilor de audit;
6. Orice verificare survenită în urma unor (auto)sesizări;

**a) Vizita de monitorizare**

Vizita de monitorizare se va realiza prin verificarea la fața locului a progresul fizic al proiectelor și, de asemenea, a acurateței datelor colectate.

Va fi efectuată cel puțin o vizită de monitorizare pe durata de implementare a proiectului.

Obiectivele vizitei de monitorizare sunt:

* să identifice posibile probleme cât mai rapid, să propună soluţii pentru remedierea acestora şi să emită recomandări de îmbunătăţire/conformitate a implementării;
* să asigure o comunicare strânsă cu beneficiarii care să conducă la oferirea unui sprijin constant din partea Autorității de Management în vederea implementării cu succes a proiectului, respectiv realizarea tuturor indicatorilor asumați prin contract în perioada de timp de derulare a activităților.

Beneficiarul are obligaţia de a participa la vizită şi de a furniza echipei de monitorizare toate informaţiile solicitate.

Vizitele de monitorizare pot fi extinse și la nivelul organizațiilor partenere.

**b)** **Verificarea solicitărilor de revizuire a contractului de finanțare înaintate de beneficiari**

Ca urmare a modificărilor care pot apărea în procesul de implementare al proiectelor, beneficiarul poate depune solicitări de revizuire a contractului de finanțare. În baza notelor explicative înaintate de beneficiar și/sau modificărilor legislative survenite în perioada derulării contractului de finanțare, Autoritatea de Management poate revizui decizia de aprobare a finanțării, în conformitate cu clauzele contractuale**.**

**c) Punerea în aplicare a recomandărilor Autorităţii de Audit**

Ca urmare a misiunilor de audit efectuate de Comisia Europeană, ECA, Autoritătea de Audit de pe lângă Curtea de Conturi, atât la sediul/locaţia proiectului, cât şi la sediul Autorității de Management, beneficiarul va fi înştiinţat de recomandările făcute de aceasta, în condiţiile în care problemele îl vizează, şi i se va solicita și monitoriza implementarea acestora.